95. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 313803/7636 της 18/18 Νοεμ. 1974 (ΦΕΚ Β΄ 1215) Περί ενδείξεως χρήσεως και προφυλάξεις κατά την εφαρμογήν του ζιζανιοκτόνου AMINOTRIAZOLE. Ορίζομεν, όπως από 1 Οκτ. 1975 αναγράφωνται επί της συσκευασίας των εν τη Χώρα κυκλοφορούντων σκευασμάτων του ζιζανιοκτόνου AMINOTRIAZOLE αι κατωτέρω ενδείξεις χρήσεως και προφυλάξεις: «Σύστασις: Καταπολεμά την αγριάδα και άλλα πολυετή δυσεξόντωτα ζιζάνια εντός δενδρωδών εκτάσεων και αμπελώνων, ηλικίας 4 ετών και άνω. Καταπολεμά επίσης, τα αναδυόμενα υδροχαρή ζιζάνια, ως TYPHA SPP, PHRAGMITES COMMUNIS κλπ. Δοσολογία: 500 γραμ. δρώσης ουσίας/στρέμμα. Εποχή επεμβάσεως: α)Δια τα οπωροφόρα, ελαίαν και εσπεριδοειδή, μετά την συγκομιδήν των καρπών μέχρι του σταδίου της ανθοφορίας. β)Δια την άμπελον: Μόνον μέχρι της ενάρξεως διογκώσεως των οφθαλμών. γ)Δια τα υδροχαρή: Κατ’ Αύγουστον-Οκτώβριον. Προφυλάξεις: Χρησιμοποιείτε χειρόκτια, φόρμα και πλαστική ποδιά, εις τρόπον ώστε να αποφεύγεται η επαφή του ζιζανιοκτόνου με το δέρμα. Εις περίπτωσιν διαβροχής του σώματος πλυθήτε αμέσως επιμελώς. Χρησιμοποιείτε απλήν μάσκα, εις τρόπον ώστε να αποφεύγεται η εισπνοή των σταγονιδίων του ψεκαστικού υγρού. Μη ψεκάζετε, όταν πνέη άνεμος. Μη καπνίζετε και μη τρώτε κατά την διάρκειαν του ψεκασμού. Χρησιμοποιείτε ψεκαστήρες χαμηλής πιέσεως, ίνα αποφεύγεται ο σχηματισμός μικροσταγονιδίων, τα οποία είναι δυνατόν να αναπνευσθούν ευκολώτερον. Πλυθήτε προσεκτικώς μετά το πέρας του ψεκασμού. Αποφεύγετε να ψεκάζετε οπωροφόρα δένδρα με κατεστραμμένον φλοιόν. Αποφεύγετε επίσης, να μολύνετε τα ύδατα τα προοριζόμενα δι’ άρδευσιν ή ύδρευσιν». Η παρούσα δημοσιευθήτω δια της Εφημερίδος της Κυβερνήσεως. 